open-index/open-wikipedia-markdown huggingface dataset:
Бруно Малтар

**Бруно Малтар** (; р. ) — хрватски професионален друмски велосипедист, кој вози за континенталната екипа . Возел на Светското друмско првенство во 2014 година.

## Достигнувања

;2011
: 2. Национално јуниорско хронометарско првенство
;2013
: 2. Национално хронометарско првенство
;2014
: 1. 20п Национално хронометарско првенство
;2015
: 1. 20п Национално хронометарско првенство под 23 години
: 2. Национално хронометарско првенство
: 2. Национално друмско првенство под 23 години
;2016
: 1. 20п Национално хронометарско првенство под 23 години

## Наводи

## Надворешни врски
* 
* 
* 

Категорија:Родени во 1994 година
Категорија:Живи луѓе
Категорија:Хрватски велосипедисти
Владимир Михољевиќ

**Владимир Михољевиќ** (; р.  во ) — поранешен хрватски професионален друмски велосипедист, кој настапувал во периодот 1997-2012.

До 2016, бил еден од тројцата Хрвати (заедно со Роберт Кишерловски и Кристијан Ѓурасек) кои го завршиле Тур де Франс.

## Достигнувања

;1998
: 1. 20п Национално друмско првенство
: 1. Краен пласман Тур ди Сид
;2000
: 1. Краен пласман Јадранска Магистрала
::1. Етапа 1
: 1. Краен пласман Тур ди Дуа
;2001
: 1. Трофеј Ривиера
: 2. Национално хронометарско првенство
;2002
: 1. Планински пласман Париз-Ница
;2012
: 1. 20п Национално хронометарско првенство
: 1. 20п Национално друмско првенство

## Наводи

## Надворешни врски
* 
* 
* 

Категорија:Родени во 1974 година
Категорија:Живи луѓе
Категорија:Хрватски велосипедисти
Категорија:Велосипедисти на Летните олимписки игри 2008
Категорија:Олимписки велосипедисти на Хрватска
Категорија:Луѓе од Загреб
Влахомеглен

**Влахомеглен ** — етногеографска област во Македонија, денес поделена меѓу Егејска и Вардарска Македонија. Влахомеглен е помал предел во состав на пошироката област Меглен, во нејзиниот североисточен дел.
мини|352x352пкс|Карта на Влахомеглен со сите денешни и историски населени места.

## Територија и населени места

Само четири села во Влахомехлен се наоѓаат на територијата на Република Македонија, тоа се селата во Гевгелиско, во југоисточните падини на Кожуф: Моин, Ума, Серменин и Конско. Во политичките граници на Грција се наоѓаат села Баровица, Купа, Мала Ливада, Лесково, Тушин, Нонте (Н'нте) и др. Вкупниот број на влахомегленските села изнесува 15. Во нив живеат Власи (во помал број дојдени од други делови од Македонија), освен во Лесково и Тушин во кои  живеат Македонци.

### Населени места

* Конско
* Моин
* Серменин
* Хума (Ума)
* Баровица
* Голема Ливада
* Купа
* Љумница
* Мала Ливада
* Црна Река

## Население и занимање

Од вкупно 14.000 жители во Влахомеглен колку што живееле во 1890 година, мнозинството од работоспособното население се занимавало со земјоделство и со одгледување на свилената буба. Исклучок чини населението од најголемото влахомегленско село Нонте, кое се занимавало со грнчарство.

Влахомегленските Власи, воопшто земено, значително се разликуваат од другите Власи од Македонија. Тие зборуваат на посебен дијалект, имаат поинаква носија итн., а самите тие наместо Арумани се нарекуваат со македонскиот назив Власи. Многумина од нив, наместо влашкиот го користат македонскиот јазик.

## Наводи

Категорија:Историско-географски области во Македонија
Категорија:Меглен
Категорија:Македонски Власи
Иван Чупиќ

**Иван Чупиќ** (роден на  во  ) — хрватски ракометар кој настапува за РК Вардар и Ракометнтаа репрезентација на Хрватска.

Категорија:Живи луѓе
Категорија:Хрватски ракометари
Категорија:Ракометари на РК Вардар
Пиплс Чојс Класик 2018

**Пиплс Чојс Класик 2018** — 13. издание на велосипедската еднодневна трка Пиплс Чојс Класик, која се одржала на 14 јануари. Се возела како критериум на два дена пред отпочнувањето на Тур Даун Андер.

Бранител на титулата бил Кејлеб Јуан (), кој не успеал да ја одбрани титулата.

## Рута

Патеката била составена од 22 круга, секој во должина од 2,3 километри во градот Аделаида.

### Екипи

## Поредок

## Наводи

## Надворешни врски

* 
* 

Категорија:Пиплс Чојс Класик
Категорија:Австралија во 2018 година
Арена Загреб

**Арена Загреб** — мултифункционална спортска сала која се наоѓа во југозападниот дел на Загреб, Хрватска, во населбата Ланиште во Нови Загреб. Комплексот содржи и шопинг центар, што го прави еден од најголемите во градот.

Хрватската влада и градската власт во Загреб одржале јавен тендер за изградба на спортска сала со цел земјата да биде домаќин на Светското првенство во ракомет за 2009 година, а подоцна и за бројни други спортски, културни и деловни настани.

Тие ја избрале компаниите TriGránit (од Унгарија) и Ingra (од Хрватска). Понудата на TriGránit/Ingra првично била одобрена на 25 април 2007 година, но потпишувањето на конечниот договор било одложено поради градоначалникот Милан Бандиќ, изразувајќи незадоволство од условите. Изградбата на спортската сала конечно започнала на 20 јули 2007 година и била завршена како што и било планирано на 15 декември 2008 година..

Арената се користи за хокеј, фудбал, ракомет, атлетика, кошарка, одбојка, бројни други спортски натпревари и разни концерти, изложби, саеми, конвенции и конгреси.

Трговскиот центар и Арена Загреб делат серија услуги како заеднички паркинг, мултиплекс кино, велнес центар, бројни ресторани, кафулиња и продавници.

Во 2018 година во арената се одржиле неколку натпревари од Европското првенство во ракомет.

## Наводи

## Надворешни врски

* Official Web Site 

Категорија:Спортот во Загреб
Категорија:Спортски зданија во Хрватска
Спаладиум арена

**Спаладиум арена** — повеќенаменска спортска и забавна арена која се наоѓа во Сплит, Хрватска. Објектот бил отворен во декември 2008 година и бил домаќин на Светското првенство во ракомет следниот месец.. На Спаладиум арена своите домашни натпревари ги игра КК Сплит.

Од август 2013 година, арената била затворена повеќе од една година поради неспособноста на операторите да ги покријат трошоците за одржување . Таа била повторно отворена за концертот на Северина во декември 2013 година

Во 2018 година во арената се одржиле неколку натпревари од Европското првенство во ракомет.

## Наводи

## Надворешни врски

Категорија:Спортски зданија во Сплит
Категорија:Спортски зданија во Хрватска
Вараждин арена

**Вараждин арена** — повеќенаменска спортска и забавна арена која се наоѓа во Вараждин, Хрватска. Се користи главно за тимски ракомет и кошаркарски натпревари. Салата има сместивост од 5.400 луѓе.

Арената била официјално отворена на 6 декември 2008 година. [3]

Се користела како едно од местата за време на Светското првенство во ракомет во 2009 година. Во 2018 година во арената се одржиле неколку натпревари од Европското првенство во ракомет.

## Наводи

## Надворешни врски

*Arena Varazdin
*Facebook adres
*Davis Cup: Croatia vs Ecuador, march 2010 

Категорија:Вараждин
Категорија:Спортски зданија во Хрватска
Новиград (Истра)

**Новиград** ( или *Cittanova d'Istria*) — град и општина во Истарската жупанија во западна Хрватска. Во Хрватска, исто така понекогаш се нарекува Новиград Истарски, за да се разликува од другите три хрватски градови со истото име.

Новиград се наоѓа на мал полуостров на западниот брег на Истра, два километри северно од вливот на реката Мирна и околу 25 километри јужно од границата со Словенија. Според пописот од 2011 година, градот имал население од 2,622 жители, додека целата општина – која исто така вклучува четири села – имала 4,345 жители. 66% од населението се етнички Хрвати, додека најголемата малцинска група биле истарските Италијанци (10%).

## Население
Етничките Хрвати бројат 66.42% од вкупното население, проследено со Италијанците (10.20%), Албанците (3.36%), Срби (2.83%) и Словенците (2.09%), додека 10.66% од населението се на регионално ниво поврзани. Италијанците во Новиград се организирани во здружение со цел за зачувување и промовирање на специфичноста на италијанската заедница.




## Наводи

## Надворешни врски
*  (хрватски) (италијански)

Категорија:Градови во Хрватска
Крњево (појаснување)

**Крњево** може да се однесува на:

* Крњево — село во Општина Кавадарци
* Крњево (маало) — скопско маало
Хрватски народен театар (Загреб)

**Хрватскиот народен театар во Загреб** (), вообичаено познат како **ХНК Загреб**, е театар, опера и балет сместен во Загреб.

## Историја
Првиот загрепски театар бил изграден во 1836 година и бил сместен во зградата на сегашното старо градско собрание. Хрватскиот народен театар бил основан во 1860 година, и веќе следната година добива државни средства за да биде на исто ниво со другите европски народни театри. Во 1870 година била додадена оперска компанија на театарот, и во 1895 година театарот бил преместен во ново-изграден објект на Плоштадот Република Хрватска каде што се наоѓа и на денешен ден.

Австроунгарскиот цар Франц Јосиф I присуствувал на самото отворање на новиот објект при неговата посета на градот во 1895 година.
Објектот бил проект на познатите виенски архитекти Фердинанд Фелнер и Херман Хелмер, чија фирма изградила неколку театри во Виена. Прослава за стогодишнината на објектот била одржана на 14 октомври 1995 година.

На влезот на самиот театар се наоѓа ѕидна фонтана наречена *Извор на животот* *(Zdenac života)*, проектирана од хрватскиот уметник и вајар Иван Мештровиќ во 1905 година.

Многу од хрватските водечки уметници работеле во театарот. Прв менаџер и драматург бил поетот Димитрија Деметер, кој бил водечки активист на движењето за хрватска народна преродба, а додека Иван Зајц бил прв диригент. Јаков Готовац бил оперски диригент од 1923 до 1958 година. Познатиот хрватски театарски режисер Бранко Гавела ја започнал својата кариера тука, како и првата хрватска прима балерина Миа Чорак Славенска.

Во театарот исто така гостувале многу познати меѓународни уметници, вклучувајќи ги Франц Лист, Сара Бернар, Франц Лехар, Рихард Штраус, Жерар Филип, Вивиен Ли, Лоренс Оливие, Жан-Луј Баро, Питер Брук, Марио дел Монако и Хосе Карерас.

## Поврзано
*Историја на Загреб
*Историја на Хрватска
*Хрватска академија на науките и уметностите

## Наводи

## Надворешни врски

*  

Категорија:Театри во Загреб
Категорија:Театри во Хрватска
Категорија:Оперски куќи во Хрватска
Категорија:Национални театри
Људевит Бариќ

десно|мини|Људевит Бариќ во 1931 година.
**Људевит Бариќ** (Загреб, 20 октомври  1902 година — Загреб, 19 септември 1984), хрватски минералог.

Дипломирал хемија, физика и математика во Загреб. Голем дел од работниот век го поминал во Минералошкиот Музеј во Загреб, каде што тој бил директор 19 години. Во домашни и странски списанија му се објавени повеќе од 200 научни и стручни трудови, особено од областа на кристалоградбата и кристалооптиката. Има добиено бројни признанија и награди, меѓу другото, Наградата за животно дело.

Во 1930-тите години бил еден од двајцата предводници на подолготрајни теренски истражувања - минералошки експедиции низ Македонија, од кои вредните фотографии биле претставени на посебна изложба во МАНУ во декември 2015 година.

Категорија:Минералогија
Пешченица - Житњак

**Пешченица - Житњак** е градска општина во самоуправната организација на ГрадотЗагреб. Согласно Со Повелбата На Град Загреб од 14. Декември 1999 година. две, дотогаш посебни општини (Пешченица и Житњак), се споени во еден урбан простор. Според пописот од 2011. површината изнесува 35,26 км2, додека бројот на населението е 56 487.
Општината го вклучува југоисточниот дел на градот Загреб, а во нејзин склоп е и посебната населба Ивања Река. 

Категорија:Загреб
Дубровачко Приморје

**Дубровачко Приморје** () — општинаа северозападно од градот Дубровник во Дубровничко-неретванската жупанија, јужна Хрватска. Општинските граници се протегаат сè до Неум во БиХ.

## Населени места
Ова се населените места во општината Дубровачко Приморје, наведени со нивното население според пописот од 2011 г.:

* Баниќи — 139
* Височани — 130
* Доли — 189
* Имотица — 122
* Кручица — 34
* Лисац — 36
* Мајкови — 194
* Мравница — 38
* Ошље — 120
* Подгора — 19
* Подимоќ — 52
* Слано — 579
* Смоковљани — 66
* Ступа — 77
* Тополо — 154
* Точионик — 23
* Трнова — 44
* Трновица — 35
* Чепикуќе — 63
* Штедрица — 58

## Наводи

Категорија:Општини во Хрватска
Категорија:Дубровничко-неретванска жупанија
Македонски бабјак

**Македонски бабјак** или **македонски лопен** (науч. *Verbascum macedonicum*) — местен македонски флористички ендемит од семејството Струпници (*Scrophulariaceae*), познат само за околината на Тиквешкото Езеро односно околу Полошкиот манастир и околината на Демир Капија.

## Наводи

Категорија:Бабјак (растение)
Категорија:Флора на Македонија
Категорија:Ендемска флора на Македонија
Southeast European Times

***Southeast European Times***, познат и по кратенката ***SET*** бил интернет весник кој известувал за земјите во Југоисточна Европа, имено за: Албанија, Босна и Херцеговина, Бугарија, Грција, Македонија, Романија, Србија, Турција, Хрватска и Црна Гора. Прекинал со работа во март 2015 година.

Бил основан во октомври 1999 година под името Балкан-Инфо (*Balkan-Info*), за потоа во мај 2001 да биде преименуван во Балкан Тајмс (*Balkan Times*), и финалното име СЕТајмс (*SETimes*) во октомври 2002 година.

Содржината на мрежното место била достапна во следните десет јазици: Англиски, Албански, Босански, Бугарски, Грчки, Македонски, Романски, Српски, Турски, Хрватски и Црногорски јазик.

## Надворешни врски
* ''SETimes'' на ''PreventionWeb''
Жорди Алба

**Жорди Алба Рамос** (, ; роден 21 март 1989 година) — шпански професионален фудбалер,  на Барселона и на шпанската репрезентација. Главно настапува на позицијата лев бек.

Својата кариера ја започнал во Барселона, но од младинската школа бил ослободен, бидејќи се сметал за премногу мал. Од кога се приклучил во соседната Корнелја, тој го завршил својот развој во Валенсија, станувајќи еден од најдобрите шпански бекови. Во 2012 година, тој се вратил во Барселона.

Алба ја претставувал Шпанија на Светските првенства во 2014 и 2018 како и на две Европски првенства, вклучувајќи го и она во 2012 на кое Шпанија била победник.

## Клупска кариера

## Наводи

Категорија:Родени во 1989 година
Категорија:Живи луѓе
Категорија:Шпански фудбалери
Категорија:Фудбалери на ФК Валенсија
Категорија:Фудбалери на ФК Барселона
Категорија:Фудбалери од Ла Лига
Категорија:Фудбалери на Европско првенство 2012
Категорија:Фудбалери на Светско првенство 2014
Алјаски Венец

**Алјаски Венец** () — планински венец во јужноцентралната област на Алјаска, САД. Се протега во должина од 650&nbsp;км, од езерото Кларк на југозападниот крај до Белата Река во канадската територија Јукон на југоисток. Највисока планина во венецот е Денали (6.190&nbsp;м) — највисока во целата Северна Америка. Венецот е дел од Кордиљерите и претставува највисок венец во светот вон Азија и Андите.

## Опис и историја
мини|десно|Хејс во источниот дел на Алјаскиот Венец.
Венецот образува лак во правец исток-запад со најсеверниот дел во средина; оттаму оди на југозапад кон Алјаскиот Полуостров и Алеутите, па кон југоисток во Крајбрежните Венци крај Тихиот Океан. Планините имаат улога на висока пречка за воздушниот тек од Алјаскиот Залив кон север и затоа се вбројува меѓу местата со најсурови временски прилики во светот. The heavy snowfall also contributes низа големи ледници како Кенвел, Кастнер, Блек Репидс, Саситна, Јанерт, Малдро, Елдриџ, Рут, Токоситна и Кахилтна. Венецот го пресекуваат четири поголеми реки: Делта и Ненана во средишниот дел и Набесна и Чисана во источниот.

Венецот е дел од Тихоокеанскиот Огнен Прстен и Деналискиот Расед кои минуваат по неговата јужна граница и предизвикуваат земјотреси. На североисточниот крај на Алеутскиот Вулкански Лак е сместен познатиот стратовулкан Спур, кој има две ждрела — планинскиот врв и блискиот Крејтер Пик.

Делови од венецот се заштитени како дел од националните паркови Врангел-Свети Илија, Денали и Лејк Кларк. Автопатот „Џорџ Паркс“ од Енкориџ до Фербенкс, автопатот „Ричардсон“ од Валдиз до Фербенкс и потегот „Ток“ од јазолот Галкана до Ток минуваат низ неговите падини. Алјаскиот нафтовод („Трансалјаска“) се протега напоредно на автопатот „Ричардсон“.

## Поважни врвови
мини|десно|Денали

* Денали (6.190 м)
* Форакер (5.304 м)
* Хантер (4.442 м)
* Хејс (4.216 м)
* Силвертрон (4.029 м)
* Мофит (3.970 м)
* Дебора (3.761 м)
* Хантингтон (3.730 м)
* Брукс (3.624 м)
* Mount Russell (3.557 м)

## Подвенци (од запад кон исток)
мини|десно|Врвови во венецот
* Нејакола
* Ревелејшн
* Тиокали
* Кичатна
* Средноалјаски Венец/масив Денали
* Источноалјаски Венец/венец Хејс
* Делта
* Ментаста
* Нуцотин

## Поврзано
* Алјаски Полуостров
* Алјаски Залив

## Наводи

## Надворешни врски

* Алјаски Венец — USGS 
* Алјаски Венец — Peakware 


Категорија:Планински венци во Алјаска
Категорија:Географија на Јукон
Седеф

250px|мини|десно|Слој седеф во внатрешноста на раковината на ''наутилус''.
**Седеф** () – внатрешен слој на раковината на некои мекотели: школки, полжави и некои главоноти (*Nautilus* и *Spirula*). Заради седефот најбарани се школките од родовите *[[Meleagrina]], [[Pinna]], [[Malleus]], [[Margaritana]]*.

## Создавање и градба на седефот
250px|мини|десно|Слика на пресек на површина на седеф, снимена со електронски микроскоп.
250px|мини|десно|Шематски приказ на структурата на седеф.
Кај мекотелите раковината ја лачи плаштот, односно кожниот набор кој ја обвива утробната кеса и ја затвора плаштната дупка. Раковината потполно или делумно го препокрива телото. Слоевите раковина се лачат во различни делови на плаштот, а постепениот раст се одвива само на граничниот дел на раковината. На пресекот на раковината се воочуваат три слоја: надворешен, тенок слој (*periostracum*), изграден од органска материја конхиолин; под него е подебел, призматичен слој, изграден претежно од калциум карбонат; третиот, внатрешниот слој е седефест слој или седеф. Седефот е граден од повеќе паралелно сложени, благо брановите ливчиња, составени од наизменични слоеви органски и неоргански материи.

Кога во внатрешноста на раковината дојде надворешно тело кое го повредува мекото тело на мекотелот (зрно песок, паразит и сл.) околу него, заради заштита, се создава слој од седеф. Со повеќегодишно излачување на седеф на местото на повреда се создава патолошка зрнеста творба, кај бисерните школки позната како бисер. Бисерите претежно се составени о тенки, концентрични слоеви седеф. Затоа седефот се нарекува и „мајка на бисерот“ (*mother-of-pearl*).

## Одлики на седефот
Седефот е композитен материјал направен од неоргански слоеви калциум карбонат, раздвоени со органски полимери како што е хитинот. Оваа структура го прави отпорен на оштетувања. Исто така прави површината на седефот да е брановита, што доведува до прекршување на светлината на нејзините нерамнини во преливи на виножитните бои, давајќи ѝ препознатлив и единствен седефест сјај.

## Употреба
250px|мини|десно|Кутија украсена со интарзии од седеф
Седефот се користи за изработка на накит, како и за интарзии. Во минатото, особено во XVIII век, од него се изработувале украси на мебел, кутии и други предмети.

Седефот е скап материјал, па имало многу обиди за производство на вештачки седеф кој би ги имал особините на природниот, но сите обиди биле помалку или повеќе неуспешни. Дури неодамна британски научници успеале да создадат седеф заснован на калциум карбонат, во процес на создавање наизменични неоргански и органски слоеви сличен на оној кој се одвива во природата. На тој начин е отворен пат за создавање цврсти материјали за премачкување направени од евтини материјали. Се верува дека материјалите засновани на природен седеф во иднина ќе бидат од голема корист во производството на поотпорно стакло, керамика и слични крти материјали.

## Наводи

## Поврзано
* Бисер
* Мекотели
* Школки

## Надворешни врски

mother-of-pearl statenisland.pastperfect-online.com]

Категорија:Мекотели
Категорија:Школки
Категорија:Накит
Категорија:Скапоцени камења
Категорија:Турцизми
Општини во Словенија

мини|десно|350п|Општините во Словенија
**[[Словенија]]** административно е поделена на **212 [[општина|општини]]** (на ), од кои 11 се градски. Секоја општина е поделена на месни заедници и околии.

Во сите општини службен јазик е словенечкиот. Италијанскиот е втор службен јазик во 4 општини (од кои една е градска) во Приморје: Анкаран (Анкарано), Изола, Копер (Каподистрија) и Пиран (Пирано). Унгарскиот е втор службен јазик во 3 општини во Прекмурје: Добровник (Добронак), Ходош и Лендава (Лендва).

Согласно статистиката на Европската унија, општините во Словенија се водат како второстепени месни управни единици (LAU 2), под 58 првостепени управни единици (LAU 1).

## Список

## Поврзано
* Градови во Словенија
* Географија на Словенија
* Статистички региони на Словенија

## Наводи

## Надворешни врски

* Податоци за општините на Словенија  — Статистички завод на Словенија  
* Заедница на општините на Словенија 


Категорија:Административна поделба на Словенија
Категорија:Списоци за Словенија
Категорија:Првостепени административни единици на земјите
Категорија:Списоци на административни единици на земјите
Министерство за одбрана на Сирија

**Министерството за одбрана** (на ) е едно од министерствата на Сириската Арапска Република, надлежно за одбраната на земјата.

## Список на министри за одбрана
* Мухамед ал-Суфи (9 март 1963 — 2 мај 1963)
* Зиад ал-Харири (2 мај 1963 — 8 јули 1963)
* Мамдух Џабер (8 јули 1963 — 1965)
* Хамад Убајд (1965—1966)
* Мухамед Умран (1 јануари 1966 — 23 февруари 1966)
* Хафез ал-Асад (23 февруари 1966 — 1972)
* Мустафа Тлас (март 1972 — 12 мај 2004 г.)
* Хасан Туркмани (12 мај 2004 г. — 3 јуни 2009 г.)
* Махмуд Али Хабиб (3 јуни 2009 г. — 8 август 2011 г.)
* Дауд Раџиха (8 август 2011 г. — 18 јули 2012 г.)
* Фахед Џасем ал-Фреж (с 18 јули 2012 — 1 јануари 2018 г.)
* Али Абдула (од 1 јануари 2018 г.)

## Надворешни врски
* Официјално мрежно место
Плоштад Марижа

мини|Плоштадот во 2008 година
**Плоштадот Марижа** (на ), познат и како **Плоштадот на мачениците** (на ) е плоштад сместен во центарот на Дамаск, Сирија.

## Историја
Плоштадот бил изграден и пуштен во употреба при крајот на XIX век од страна на отоманските власти. На 6 мај 1916 година, Сирискиот Ден на мачениците, седум сириски национални активисти биле погубени од страна на отоманските власти на плоштадот. Таквите дејствија кај овој плоштад продолжиле и со доаѓањето на Французите во Сирија, но и на други земји. Поради таквите чинови, плоштадот понекогаш се нарекува и како Плоштад на мачениците.

## Наводи
Луспиталет да Љубрагат

**Луспиталет да Љубрагат** (; ), често само **Луспиталет** —  општина непосредно југозападно од Барселона во Каталонија, Шпанија.

Спрема населението, таа е втора по големина општина во Каталонија и шеснаесетта во Шпанија. Забележана е како една од најгусто населените градови во Европската Унија.

## Наводи

## Надворешни врски


Категорија:Општини во Барселона
Категорија:Градови во Каталонија
Маркиз Хајнс

**Кит Маркиз Хајнс** (роден на 19 декември 1986, во Ервинг) е американски кошаркар, плејмејкер, кој во моментов е слободен играч.

Хајнс исто така има и грузиско државјанство, и играл за грузиската репрезентација на Евробаскетот 2011 година.

## Колеџ кариера
Роден во Ервинг, Тексас, Хајнс играл колеџ кошарка на Бостонскиот колеџ, за Бостон Иглс (2005-2007), и Тексас-Арлингтон, за Тексас-Арлингтон Маверикс (2008-2010).

## Професионална кариера
Откако не бил избран на НБА Драфтот 2010, Хајнс одлучил да ја започне својата професионална кошаркарска кариера во Европа, потпишувајќи договор со екипата на Елан Шалон од Француската Про А лига.

Во сезоната 2011-2012 тој се преселил во шпанската АЦБ лига каде потпишал за Гран Канарија, со која имал во просек 10,9 бода и 1,6 асистенции по натпревар. Во дресот на Гран Канарија, тој исто така го направил своето деби во Еврокупот.

Во сезоната 2012-2013, тој потпишал со Артланд Драгонс во Бундеслигата.

Во јули 2013 година, тој потпишал за Олимпија Милано, но на 28 декември 2013 година, по ангажманот на Даниел Хакет од страна на Олимпија, тој го раскинал договорот со клубот во взаемна согласност со миланската екипа. Речиси во исто време Хајнс потпишал со Монтепаски Сиена за да го замени токму Хакет.

По завршувањето на сезоната со Сиена, Хајнс повторно го променил клубот потпишувајќи двегодишен договор со израелскиот Макаби Тел Авив во јули 2014 година, придонесувајќи во клубот за освојувањето на Купот на Израел.

На 5 јули 2015 година, се вратил во Италија по само една година каде бил ангажиран од Динамо Сасари, тогашниот италијански шампион.

На 29 јануари 2016 година, Панатинаикос го купил Хајнс од Сасари за 100.000 евра.

На 5 јули 2016 година, тој потпишал со уште еден италијански клуб Рејер Венеција. Во сезоната 2016-2017, Хајнс бил еден од клучните играчи на Рејер во освојувањето на италијанската Серија А со 11.8 бода по натпревар.

## Успеси
### Клупски
#### Шалон
***[[Кошаркарски куп на Франција|Куп на Франција]]** (1) : 2011

#### Макаби Тел Авив
***[[Кошаркарски куп на Израел|Куп на Израел]]** (1) : 2015

#### Панатинаикос
***[[Кошаркарски куп на Грција|Куп на Грција]]** (1) : 2016

#### Рејер Венеција
***[[Лега Баскет Серија А|Серија А]]** (1) : 2016-2017

## Наводи

## Надворешни врски
* Маркиз Хајнс на Eurobasket.com
* Маркиз Хајнс на RealGM.com

Категорија:Американски кошаркари
Категорија:Грузиски кошаркари
Категорија:Живи луѓе
Категорија:Играчи на КК Гран Канарија
Категорија:Играчи на КК Милано
Категорија:Играчи на КК Макаби Тел Авив
Категорија:Играчи на Динамо Сасари
Категорија:Играчи на КК Панатинаикос
Категорија:Играчи на Рејер Венеција
Категорија:Родени во 1986 година
Интерпол

**Меѓународна организација на криминална полиција** (на , на ), подобро позната како **Интерпол**, е меѓународна организација која има за цел да ја олесни соработката помеѓу полициските сили во светот. Таа била основана во 1923 година под името **Меѓународна комисија на криминална полиција** (на ).

мини|лево|Седиштето на Интерпол во Лион
Буџетот на Интерпол изнесува околу 113 милиони евра, од кој поголемиот дел е обезбеден од годишните придонеси на полициските служби кои се нејзини членки. Нејзин актуелен Генерален секретар е Јурген Сток, поранешен заменик-шеф на Германската федерална полиција. Тој го замени местото на Роналд Нобл кој бил на таа позиција до ноември 2014 година по служба од вкупно 14 години. Актуелен претседател на Интерпол е Менг Хонгвеј, заменик министер за јавна безбедност во Кина.

## Наводи

## Надворешни врски
* Официјално мрежно место 

Категорија:Меѓународни организации
Оливер Ивановиќ

**Оливер Ивановиќ** (;  — ) — српски политичар на Косово и Метохија, државен секретар во Министерство за КИМ на Република Србија, бил водач на Србите на Косово и Метохија, голем хуманитарец, човек кој постојано повикувал на мир и разум, водач на Граѓанска иницијатива Срби, демократија правда, бил велемајстор во карате.

## Животопис

Роден е во село Рзниќ во близина на Дечани од татко Богдан (професор по историја) и мајка Олга (професор по српскиот јазик, по потекло од Црна Гора. Основно о средно училиште завршил во Косовска (Титова) Митровица, студирал воена академија во Загреб со желба да стане пилот, но поради проблеми со видот ги напуштил студиите и потоа дипломирал на Машински и Економски факултет во Приштина.

Освен мајчиниот, говорел и англиски, италијански и албански јазик, бил врвен спортиста и меѓународен карате судија. Живеел во Косовска Митровица и зад себе оставил семејство со 4 сина.

Во јануари 2014 година, против него (со уште четворица Срби), била покрената судска постапка  со лажни обвинувања, кои албанските власти и судство никако не успевале да ги докажат, поради што морал да биде пуштен да се брани од слобода по притвор во кој бил сè до август 2015 година.

Против него било покренато судење за воени злосторства врз цивилното население на КИМ во пеерипдот од 1999 – 2000 година, но во недостаток на докази и јасни показатели на класична и недостојна манипулација на квази судските органи, пресудата против него била поништена и до април 2017 бил изложен на домашен притвор, по што му е дозволено да се брани од слобода при повторното судење.

Убиен е во атентат, подмолно пречекан пред вратата на својата канцеларија, сам без сведоци и помош, на 16 јануари 2018 во К. Митровица.

## Поврзано
* Северно Косово
* Српска листа за Косово и Метохија
* Српски национален совет

## Наводи

Категорија:Српски политичари
Категорија:Косовски политичари
Категорија:Родени во 1953 година
Категорија:Починати во 2018 година
Категорија:Погребани во Алејата на заслужните граѓани на Новите гробишта (Белград)
Категорија:Косовски затвореници и притвореници
Категорија:Затвореници и притвореници во Косово
Корпо Секо

**Корпо Секо** (португалски: *Corpo-seco*, во превод *Суво тело*) — митско суштество од бразилскиот фолклор, кое живее во амазонските прашуми. Се храни со крв и всушност претставува амазонска верзија на вампир.

## Легенда
Според легендата, Корпо Секо бил човек кој го поминал својот живот малтретирајќи ја својата мајка. Поради овој чин на суровост, кога умрел, Бог и Ѓаволот го отфрлиле и дури ни земјата не го примала. Еден ден, тој се кренал од гробот, целосно гнил и почнал да живее припиен во дрвјата. Кога ќе забележел луѓе тој им ја пиел крвта и со тоа добивал голема сила. После тоа се сушел и пак се припивал кон дрвјата.

Легенди за Корпо Секо постојат низ самиот Бразил како и во земји каде се зборува португалски јазик. 

Во Бразил до ден денес, постои популарната поговорка: „Оној кој ја удира мајката останува со сува рака“.

## Наводи

Категорија:Митски суштества
Категорија:Бразилски легенди
Сага за Рагнар Лодброк

**Сагата за Рагнар Лодброк** ()е исландска сага од 13 век за викиншкиот владетел Рагнар Лодброк. Дел е од ракописот наречен *[[Сага за Велсунгзите]]*.

## Содржина
Во сагата се раскажува за потеклото на Аслауг, за тоа како Рагнар ја запросил Тора Боргархјорт, за неговиот подоцнежен брак со Аслауг, за подвизите на неговите синови  во битките, како и за смртта на Рагнар на рацете на кралот Ела од Нортумбрија.

Изворите за сагата ги вклучуваат Адам Бременски и Саксон Граматик, со чија  *[[Gesta Danorum]]* (книга IX) се преклопуваат описите за извршувањето на Тора, за бракот на Рагнар со Аслауг и за подвизите на неговите синови. *Сагата за Рагнар* еден дел од *[[Сагата за Велсунгзите]]*, што претставува врска меѓу легендарните фигури Сигурд и Бринхилд и историските настани од 9 до 11 век, како и престижот на норвешката кралска куќа преку приказните за Сигурд и неговиот предок.

## Надворешни врски

* Сага за Рагнар Лодброк

## Извори
*

## Наводи

Категорија:Нордиска митологија
Категорија:Исландска литература
Николас Дламини

**Николас Дламини** (; р.  во ) — јужноафрикански професионален друмски велосипедист, кој вози за UCI World Tour екипата .

## Достигнувања

;2013
: 1. Африканско јуниорско првенство во екипен хронометар (со Јандрик Коце, Морне ван Никерк и Иван Вентер)
;2015
: 2. Африканско првенство во екипен хронометар
: 2. Јужноафриканско хронометарско првенство под 23 години
: 2. Класик Мејдеј
: 3. Класик ПМБ Роад
;2016
: 9. Пиколо Џиро ди Ломбардија
;2017
: 1. 20п Планински пласман Џиробио
: 2. Јужноафриканско хронометарско првенство под 23 години
: 5. Краен пласман Тур де Онгри
: 6. ГП Индустри дел Мармо
: 8. Јужноафриканско друмско првенство
;2018
: 1. 20п Планински пласман Тур Даун Андер
: 1. 20п Планински пласман Трка околу Британија
;2019
: 5. Јужноафриканско друмско првенство

## Наводи

## Надворешни врски

* 
* 
* 

Категорија:Родени во 1995 година
Категорија:Живи луѓе
Категорија:Јужноафрикански велосипедисти
Категорија:Велосипедисти на Летните олимписки игри 2020
Сошанска Река

**Сошанска Река** — река која извира високо на планинскиот масив Илинска Планина. Поминува низ селото Сошани и на крајот се влева во реката Сатеска.

Поголеми извори што ја сочинуваат реката се: Шаго, Упешти и Бозон. Во минатото жителите на Сошани водата од реката ја користеле за водениците што се наоѓаат на нејзиното корито, кои ги имало во поголем број, за наводнување на полето и за напојување на добитокот.

## Поврзано
* Сошани
* Сатеска

Категорија:Реки во Македонија
Категорија:Сошани
Чтец

[мини|Портрет на чтец од [Руска православна црква|Руската православна црква (1878)]]
**Чтец** (, , ) — лице што во некои христијански цркви е одговорно за гласно читање на извадоци од Светото писмо за време на литургијата. Во раните христијански времиња, чтецот имал особено значење поради слабата писменост на населението.

## Православни цркви
Во православните цркви чтецот е во редот на пониските чинови во свештенството, повисок од вратарот (денес го нема), а понизок од подѓаконот. Неговата главна улога е да ги чита лекциите од Стариот завет и епистоларните посланија за време на божествената литургија, како и да ги пее псалмите и антифоните. Постои посебна служба за ракоположување на чтеците, иако во денешно време и лаик може да ја врши улогата на чтецот со благослов на свештеник.

Чтецот може да носи расо, но најчесто само за време на богослужбите.
мини|десно|Ракополагање на чтец во Финска

## Римокатоличка црква
Во обредот на римокатоличката црква „лектор“ го означува лицето кое е назначено да чита библиски текстови, освен текстови од Евангелието. Читањето на Евангелието за време на миси е резервирано за ѓаконот, или во негово отсуство за свештеникот. Но, исто така има и пошироко значење во смисла да означува лице кое е „поучено“ за лектор, а не само кога е назначено да чита.

Ова звање е класифицирано како едно од четирите помали чинови и во последниве неколку века им се доделувало само на оние кои се подготвувале да бидат ракоположени за свештеници.

## Поврзано
*Ипоѓакон
*Аколут
*Пцалт

## Наводи

## Надворешни врски
*Чтец на Православната википедија
*Photo: Tonsure of a Reader
*''Church Reading: A Vital Ministry''  by Deacon Sergius Halvorsen (Orthodox)

Категорија:Христијанство
Категорија:Православие
Категорија:Верски занимања
Категорија:Зборови што ги нема во ТРМЈ
Џејсон Момоа

**Џозеф Џејсон Намакаеха Момоа** (роден на 1 август 1979 г.) — американски глумец, модел и продуцент. Тој е познат по неговите телевизиски улоги како Ронон Декс во серијата *[[Ѕвездена порта: Атлантида]]* (2004–2009), Кал Дрого во серијата *[[Игра на тронови (ТВ серија)|Игра на тронови]]* (2011–2012), и како Деклан Харп во серијата *[[Граница (ТВ серија од 2016)|Граница]]* (2016–сè уште).

Момоа ја играл главната улога во филмот *[[Конан Варваринот (филм од 2011)|Конан Варваринот]]* (2011). Толкувајќи го ликот на суперхеројот Аквамен, тој имал кратко појавување во филмот *[[Бетмен против Супермен: Зора на правдата]]* (2016), играл главна улога во филмот *[[Лига на правдата (филм)|Лига на правдата]]* (2017) и ќе игра главна улога во истоимениот филм *[[Аквамен (филм)|Аквамен]]* (2018).

Во 2014 година тој бил режисер, сценарист и продуцент на филмот *[[Пат за Паломa]]*, во кој исто така игра главна улога.

## Ран живот
Момоа е роден во 1979 година во Хонолулу, Хаваи, како единствено дете во семејството на Кони, фотографка, и Џозеф Момоа, сликар. Тој израснал во Норвок, Ајова, каде живеел со својата мајка. Неговиот татко e хавајец, додека неговата мајка има германско, ирско и индијанско потекло. По завршувањето на средното образование, Момоа се запишал на колеџ во Ајова студирајќи морска биoлогија. Тој се префрлил на Универзитетот Колорадо, каде започнал да студира билогија на животинскиот свет. Пред да дипломира, тој се вратил на Хаваите за да помине време со својот татко.

Како млад човек, Момоа постојано патувал, сликал со пастелни бои во Париз, и слушал будистички предавања во Тибет.

## Личен живот
Во 2005 година Момоа се запознал со глумицата Лиза Боне откако заеднички пријатели ги споиле, и тие започнале врска.

На 23 јули 2007 година, Боне го родила нивното прво дете, ќерка именувана Лола Иолани Момоа. Иако се верувало дека Момоа и Боне се венчале во ноември 2007 година, парот законски не се венчал сè до октомври 2017 година. Од бракот со Боне, Момоа станал очув за Зои Кравиц.

На 15 декември 2008 година, Боне го родила нивното второ дете, син на кого му било дадено името Накоа-Волф Манакауапо Намакаеха Момоа. Мајката на Момоа го објавила раѓањето, кажувајќи дека Накоа значи „воини“ а Мана означува „сила/дух“, додека Кауа („дожд“) и По („темнина“) се однесуваат на околностите при неговото раѓање (тој е роден на невообичајна дождлива ноќ во Лос Анџелес). Тој го дели своето име, Намакаеха, со неговиот татко.

## Наводи

## Надворешни врски

* 

Категорија:Родени во 1979 година
Категорија:Живи луѓе
Категорија:Американски глумци
Категорија:Американски филмски глумци
Марјан Младеновиќ

**Марјан Младеновиќ** (роден на  во Титов Велес) — македонски кошаркар. Тој моментално е играч на Работнички.

## Клупска кариера
Сезоната 2007/08 ја почнал во второлигашот Ангели Леов од Велес. Но на почетокот на сезоната Ангели Леов, и исто така второлигашот Овче Поле, се фузирале и со тоа Младеновиќ се префрлил во светиниколскиот клуб. 
Сезоната 2008/09, Младеновиќ останал во Овче Поле, кој претходно добил вајлд карта за настап во Првата лига. Следната сезона продолжил да настапува во Овче Поле со кој стигнал до полуфиналето во Првата лига и Купот на Македонија 2010. Сезоната 2010/11 ја започнал во Овче Поле, но на крајот на октомври 2010 година, Младеновиќ се преселил во Ултимејт Баскет. Таму не останал долго бидејќи поради финансиската криза во клубот, во февруари 2011 го напуштил Ултимејт Баскет. За сезоната 2011/12, Младеновиќ потпишал за Куманово.
мини|Марјан Младеновиќ, македонски кошаркар
Во 2015 година, Младеновиќ се преселил во второлигашот АВ Охрид, клуб со кој ја освоил сезоната 2015/16. Во февруари 2017 година, Младеновиќ спогодбено го раскинал договорот со АВ Охрид. Веднаш потоа се преселил во новооснованиот клуб Блокотехна кој го испратил во второлигашот Радовиш за доигрување на вториот дел од сезоната 2016/17. Откако Радовиш обезбедил пласман во Првата лига и откако Радовиш му го отстапил местото на Блокотехна, Младеновиќ се вратил во новиот прволигаш. За сезоната 2018/19, Младеновиќ продолжил во редовите на Блокотехна. Со Блокотехна, Младеновиќ ја освоил Балканската лига 2018/19. Истата сезона, Младеновиќ со Блокотехна станал вицепрвак во Купот 2019. Во јули 2019 година, за сезоната 2019/20, Младеновиќ потпишал по вторпат за АВ Охрид. Но пред самиот почеток на сезоната, откако АВ Охрид најавил распаѓање на клубот, Младеновиќ се преселил во Гостивар преку неофицијален устен договор. Но по три дена и само еден пријателски натпревар, Младеновиќ го напуштил гостиварскиот клуб. Неколку дена подоцна, тој потпишал за Куманово. Во Куманово не останал долго и на крајот на декември, Младеновиќ добил исписница и заминал од клубот. На почетокот на јануари 2020 година, Марјан Младеновиќ потпишал за Работнички. Марјан бил сè уште под траечки договор со Работнички за сезоната 2020/21.

## Репрезентација
Во јануари 2020 година, селекторот на Македонија, Александар Тодоров го објавил поширокиот состав за февруарските квалификации за Евробаскетот 2021 во кој бил вклучен Младеновиќ. Но во февруари, по првиот филтер, тој отпаднал од составот.

## Успеси

### Титули
#### АВ Охрид
***[[Втора македонска кошаркарска лига|Втора македонска лига]]** (1) :  2015/16
#### Блокотехна НБ
***[[БИБЛ|Балканска лига]]** (1) :  2018/19

* Втора најдобра петорка на сезоната 2018/19
* Најдобра домашна петорка на сезоната 2018/19
* Одбранбен играч на сезоната 2019/20
* Прва најдобра петорка на сезоната 2019/20
* Најдобра домашна петорка на сезоната 2019/20

## Наводи

## Надворешни врски
* Профил на Марјан Младеновиќ на eurobasket.com

Категорија:Живи луѓе
Категорија:Кошаркари од Велес
Категорија:Родени во 1987 година
Општина Блед

**Општина Блед** () — општина во историскиот регион Горењска, северозападна Словенија. Седиште е популарното туристичко гратче Блед, сместено на бреговите на Бледското Езеро. Денес е дел од Горењскиот статистички регион.

Општината е создадена во октомври 1994 г. Во прво време опфаќала поголем број населени места, но во јуни 2006 г. е намалена на само 38 % од изворната територија со создавањето на Општина Горје.

## Населени места
Покрај општинското седиште Блед, општината ги опфаќа и следните населени места:
* Бодешче
* Бохињска Бела
* Засип
* Коритно
* Купљеник
* Обрне
* Рибно
* Село кај Блед
* Сламники

## Познати личности
;Родени во Блед
* Петер Флорјанчич (р. 1919) — пронаоѓач
* Сара Исаковиќ (р. 1988) — пливачка, олимписки медалист
* Шпела Претнар (р. 1973) — скијачка, олимпијка

;Живееле во Блед
* Изток Чоп (р. 1972) — веслач, повеќекратен олимписки медалист, роден во Крањ
* Јулиус фон Пајер (1841-1915) — поларен истражувач, роден во Шанов, Теплице (Чешка)
* Денис Жвегељ (р. 1972) — веслач, олимписки медалист, роден во Јесенице

## Наводи

## Надворешни врски
 
* Официјално мрежно место  
* Блед на Geopedia  


Блед
Блед
Коперски Залив

мини|десно|’Ртот Мадона, најјужната точка на заливот.

**Коперски Залив** (, , ) — залив во северниот дел на Јадранското Море во Словенија. Дел е од поголемиот Трстјански Залив.

## Преглед
Заливот го носи името на градот Копер и претставува дел од Словенечкиот брег. Сместен е целосно на територијата на Словенија и во него се влева реката Рижана. Зафаќа површина од , протегајќи се од ’ртот Дебели Ртич крај границата со Муџа (Миље) од италијанска страна, па до ’ртот Мадина во градот Пиран, најсеверната точка на Пиранскиот Залив.

На Коперскиот Залив излегуваат градовите Копер, Анкаран, Изола, Пиран (северниот брег), како и селата Бертоки, Јагодје, Добрава, Струњан и месноста Фиеса.

## Поврзано
* Пирански Залив
* Венецијански Залив
* Трстјански Залив
* Словенечки Брег

## Наводи

## Надворешни врски
* Карта на Коперскиот Залив — iTouchMap

Категорија:Заливи во Словенија
Категорија:Заливи во Јадранското Море
Категорија:Градска општина Копер
Категорија:Општина Пиран
Категорија:Општина Изола
Категорија:Општина Анкаран
Категорија:Словенечки брег
Категорија:Италијанско-словенечка граница
Јас сум крал

мини|десно|300п|Логото на брендот
**Јас сум крал** (англиски: *Jas Sum Kral*) — марка на американски пури. Соппственик на брендот е Македонецот Ристе Ристески, кој живее во Чикаго, САД.

## Опис
Јас сум крал претставуваат комплексни квалитетни пури, кои се продаваат на светско ниво. Тие се произведуваат во Естели, Никарагва, додека се пакуваат во САД.

;Видови
*Red Knight Toro (6×52)
*Red Knight Corona (6.5×42)
*Zlatno Sonce Robusto (5×50)
*Zlatno Sonce Toro (6×52)
*Crna Nok Toro (6×52)

## Наводи

## Надворешни врски
*Официјално мрежно место
Категорија:Пури
Аслауг

**Аслауг**, (наречена и **Аслог**, **Крака** или **Краба**) била кралица во нордиската митологија која се споменува во  повеќе нордиски саги како трета сопруга на Рагнар Лодброк.

## Аслауг во легендите

Според *[[Сага за Рагнар Лодброк|Сагата за Рагнар Лодброк]]*, Аслауг била ќерка на Сигурд и воинствената Брунхилда, но била одгледана од  очувот на Брунхилда, Хејмер. По смртта на нејзините родители, Хејмер бил загрижен за сигурноста на Аслауг, и затоа направил харфа која била доволно голема за да може девојчето да се скрие во неа. Потоа, тој патувал како сиромашен харфист, а девојчето го носел со себе скриено во харфата.
Откако стигнале во норвешкото село Спангерид, останале да преноќат кај селаните Аке и Грима. Домаќините сметале дека Хајмер во харфата крие богатство, па го убиле. Но бидејќи во харфата го нашле девојчето, решиле да ја чуваат, и ја нарекле Крака (врана), криејќи го нејзиното благородничко потекло.

Еден ден додека се капела во реката, луѓето на Рагнар ја виделе и се восхитиле од нејзината убавина. Рагнар кога дознал за неа, им наредил на своите луѓе да ја донесат, со препорака да дојде ни облечена ни необлечена, ни гладна ни сита, ни сама ни во друштво. Аслауг се појавила облечена во мрежа, гризејќи кромид и во друштво на пес. Кога ја видел, Рагнар бил восхитен од нејзината убавина и од нејзиниот ум, па ја запросил, но таа го го одложила бракот додека тој да ја исполни својата мисија во Норвешка.

Аслауг му родила пет сина: Ивар Бескостниот, Убе Рагнарсон, Бјорн Железниот, Хвитсерк и Сигурд Змискоокиот.

## Наводи

Категорија:Шведски кралици
Категорија:Нордиска митологија
Центар за воена обука „Криволак“

мини|Американски и македонски војници на заедничка вежба во Криволак.
**Центар за воена обука „Криволак“**, понекогаш се среќава и како **Воен полигон „Криволак“** — претставува регионален тренинг центар на Армијата на Република Македонија сместен во близина на Неготино, централен дел на Македонија. Неговата површина изнесува 22.546 хектари и важи за еден од најголемите полигони во Југоисточна Европа. Официјално бил пуштен во употреба во 1970 година и служел за потребите на Југословенската народна армија.

Категорија:Армија на Република Македонија
Категорија:Југословенска народна армија
Хајме Кастрилјо

**Хајме Кастрилјо Сапатер** (; р. ) — шпански професионален друмски велосипедист, кој вози за UCI World Tour екипата .

## Достигнувања

;2017
: 1. 20п Национално хронометарско првенство под 23 години
;2018
: 6. Светско друмско првенство под 23 години

## Наводи

## Надворешни врски
* 
* 
* 

Категорија:Родени во 1996 година
Категорија:Живи луѓе
Категорија:Шпански велосипедисти
Венецијански Залив

**Венецијански Залив** (, , ) — залив во северниот дел на Јадранското Море помеѓу делтата на По (Пад) во северна Италија и полуостровот Истра во Хрватска. Неговата територија е управно поделена меѓу Италија, Словенија и Хрватска.

## Географија
Заливот е широк 90&nbsp;км Просечната длабочина на заливот изнесува 34 метри, и во него се влеваат реките Таљаменто (Тилмент), Пијава, Адиџе, Соча, Драгоња и Брента. Поважни градови на бреговите на Венецијанскиот Залив се Венеција, Трст, Копер, Кјоџа и Пула. Заливот го опфаќа и островот Албарела, кој е популарно туристичко место.

## Историја
Во стариот век, заливот бил јужен крај на Килибарниот пат. Името го добил за време на Венецијанската Република, која во врвот на својата моќ го опфаќала речиси сиот северен Јадран.

## Поврзано
* Трстјански Залив
* Венето

## Наводи

## Надворешни врски

* 

Категорија:Заливи во Јадранското Море
Категорија:Заливи во Италија
Категорија:Заливи во Словенија
Категорија:Заливи во Хрватска
Категорија:Истра
Категорија:Географија на Венеција
Категорија:Географија на Венето
Категорија:Географија на Фурланија-Јулиска Краина
Атлантски часовен појас

мини|десно|300п|Часовни појаси во Северна Америка
**Атлантски часовен појас** — географски појас во кој се следи **атлантското стандардно време** (, *AST*), четири часа поназад од координираното универзално време (UTC-4); дел од годината некои делови  преоѓаат на летно сметање на времето, и тогаш се три часа поназад (UTC-3). Часовничкото време во појасот се води по средното сончево време на 60°&nbsp;ЗГД.

Во Канада, покраините Њу Бранзвик, Нова Шкотска и Островот Принц Едвард го водат времето изречно како четиричасовно отстапување од средново време по Гринич (GMT-4). Мали делови од Квебек (источниот Северен Брег и Магдаленските Острови) исто така се водат по атлантското стандардно време. Целиот Њуфаундленд и Лабрадор официјално се води по њуфаундлендското стандардно време, но во практика речиси сиот Лабрадор се води по атлантското.

Континенталниот дел на САД е целосно вон атлантскиот појас, но истиот сепак ги опфаќа териториите Порторико и Американски Девствени Острови.

Деловите од појасот кои преоѓаат на летно сметање го нарекуваат **атлантско летно време** (*Atlantic Daylight Time*, *ADT*) и тогаш се три часа зад GMT (UTC-3).

## Опфат на појасот
* Антигва и Барбуда ()
* Барбадос ()
* Боливија ()
* Бразил
** Амазон (освен југозападниот дел), Рондонија, Рораима ()
** Мато Гросо, Јужно Мато Гросо
*  Британски прекуморски територии, во следниве подрачја:
** Ангвила ()
** Бермуда
** Британски Девствени Острови ()
** Монтсерат ()
** Туркс и Кајкос ()
* Венецуела ()
**воздухопловна база Туле
* Гвајана ()
* Гренада ()
* Гренланд, во следниве подрачја:
* Доминика ()
* Доминиканска Република ()
*  Канада, во следниве подрачја:
** Нова Шкотска
** Њу Бранзвик
** Остров Принц Едвард
** највеќето од Лабрадор
** Магдаленски Острови, Квебек
** Северен Брег (источно од 63°&nbsp;ЗГД), Квебек
* Парагвај 
*  САД, во следниве подрачја:
**  Американски Девствени Острови ()
**  Порторико ()
* Света Луција ()
* Свети Винсент и Гренадините ()
* Свети Китс и Невис ()
* Тринидад и Тобаго ()
* Франција, во следниве подрачја:
**Гваделуп ()
** Мартиник ()
** Свети Вартоломеј ()
** Свети Мартин ()
* Холандија, во следниве подрачја:
** Аруба ()
** Бонер ()
** Курасао ()
** Саба ()
** Свети Евстахиј ()
** Свети Мартин ()
* Чиле (освен регионот Магаљанес и Антарктичката Територија)

## Поврзано
* Време во САД
* Време во Канада

## Наводи

## Надворешни врски
* Карта на часовните појаси во САД 
* Карта на часовните појаси во Канада

Категорија:Часовни појаси
Категорија:Време во Канада
Категорија:Време во САД